PRITARTA

 Rokiškio rajono savivaldybės tarybos

 2022 m. vasario 23 d. sprendimu Nr. TS-

**ROKIŠKIO RAJONO SAVIVALDYBĖS KILNOJAMO TURTO PATIKĖJIMO SUTARTIS**

2022 m. \_\_\_\_\_\_\_\_\_\_\_\_\_\_ d. Nr. \_\_\_\_\_\_\_

Rokiškis

Patikėtojas – **Rokiškio rajono savivaldybė,** kodas 111101681**,** toliau vadinamas Patikėtoju, atstovaujamas administracijos direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Rokiškio rajono savivaldybės tarybos 2022 m. vasario 23 d. sprendimą Nr. TS-\_\_ „Dėl savivaldybės turto perdavimo valdyti, naudoti ir disponuoti juo patikėjimo teise pagal patikėjimo sutartį UAB „Panevėžio regiono atliekų tvarkymo centras“, ir patikėtinis – **UAB Panevėžio regiono atliekų tvarkymo centras,** kodas,300127004, buveinė: Panevėžys, Beržų g. 3, toliau vadinamas Patikėtiniu, atstovaujamas direktoriaus Gintauto Ulio, veikiančio pagal įmonės įstatus, Patikėtojas ir Patikėtinis toliau kartu vadinami Šalimis, vadovaudamiesi Rokiškio rajono savivaldybės tarybos 2022 m. vasario 23 d. sprendimu Nr. TS-\_\_ „Dėl savivaldybės turto perdavimo valdyti, naudoti ir disponuoti juo patikėjimo teise pagal patikėjimo sutartį UAB Panevėžio regiono atliekų tvarkymo centrui“, sudarošią turto patikėjimo sutartį (toliau – Sutartis):

1. **SUTARTIES DALYKAS**

1. Sutarties dalykas ir objektas:

1.1. Patikėtojas pagal Sutartį perduoda Patikėtiniui valdyti, naudoti ir juo disponuoti Sutarties 1.2 papunktyje nurodytą turtą, o Patikėtinis perima turtą ir įsipareigoja jį valdyti, naudoti ir juo disponuoti juo, laikydamasis Lietuvos Respublikos teisės aktų nustatytų reikalavimų pagal perduodamo turto paskirtį, savivaldybės funkcijai – komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų įrengimas ir eksploatavimas, atlikti;

1.2. pagal Sutartį perduodamas Rokiškio rajono savivaldybei nuosavybės teise priklausantis ilgalaikis ir trumpalaikis turtas pagal pridedamą sąrašą (1 priedas), bendra turto įsigijimo vertė 2022 m. vasario 28 d. - 184320,06 Eur, bendra turto likutinė vertė 2022 m. vasario 28 d. – 1,00 Eur.

1. **SUTARTIES SĄLYGOS**

2. Pagal Sutartį turtas perduodamas neatlygintinai.

3. Sutarties terminas:

3.1. Sutarties galioja iki 2032 m. vasario 22 d.;

3.2. Šalys susitaria, kad Sutartis negali būti pratęsiama pagal atskirus susitarimus ar Lietuvos Respublikos civilinio kodekso 6.959 straipsnio 3 dalies pagrindu.

4. Sutartis prieš terminą pasibaigia Šalių susitarimu, Civiliniame kodekse numatytais pagrindais, taip pat pasibaigus Patikėtinio veiklai, kuriai vykdyti buvo perduotas turtas.

5. Sutarties termino pabaiga neatleidžia Šalių nuo pareigos tinkamai įvykdyti įsipareigojimus, kylančius iš Sutarties.

6. Sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis nesudaro sąlygų kontroliuoti, ar perduotas pagal Sutartį turtas naudojamas pagal paskirtį ir Sutartį, taip pat jeigu Patikėtinis naudoja turtą ne pagal paskirtį arba tyčia ar dėl neatsargumo blogina jo būklę.

1. **ŠALIŲ PAREIGOS**

7. Šalių teisės ir pareigos:

7.1. Patikėtojas privalo:

7.1.1. per 5 darbo dienas nuo sutarties pasirašymo perduoti sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

7.1.2. tikrinti, ar Patikėtinis naudojasi turtu tinkamai pagal paskirtį ir Sutartį;

7.1.3. pasibaigus Sutarties galiojimo terminui, per 5 darbo dienas iš Patikėtinio priimti grąžinamą turtą pagal perdavimo-priėmimo aktą.

7.2. Patikėtinis privalo:

7.2.1. ne vėliau kaip iki kitų metų gegužės 1 dienos viešai paskelbti praėjusių finansinių metų turto valdymo, naudojimo ir disponavimo juo ataskaitą, kurioje turi būti nurodyta informacija apie valdomą patikėjimo teise pagal patikėjimo sutartis turtą: bendra patikėto turto vertė, trumpas detalizavimas pagal į apskaitą traukiamo turto rūšis, turto būklės pasikeitimai ataskaitiniais metais, kita, Patikėtinio nuomone, svarbi informacija, susijusi su turto valdymu, naudojimu ir disponavimu juo. Viešu ataskaitos paskelbimu laikomas ataskaitos paskelbimas Patikėtinio interneto svetainėje;

7.2.2. naudotis turtu pagal tiesioginę paskirtį ir Sutartį, griežtai laikytis šiam turtui nustatytų priešgaisrinės saugos, sandėliavimo, sanitarinių ir techninių taisyklių;

7.2.3. sudaryti sąlygas Patikėtojui kontroliuoti, ar perduotas turtas naudojamas pagal paskirtį ir Sutartį;

7.2.4. gauti Patikėtojo rašytinį sutikimą pagerinti ar pertvarkyti turtą;

7.2.5. atlikti jam perduoto turto einamąjį remontą;

7.2.6. atlyginti Patikėtojui nuostolius, jeigu perduotas turtas dėl neatliktų einamojo remonto darbų sugedo ar buvo sugadintas, taip pat nuostolius, atsiradusius dėl turto sunaikinimo ar praradimo;

7.2.7. jeigu Sutarčiai pasibaigus nesudaroma nauja patikėjimo sutartis ar Sutartis nutraukiama prieš terminą, grąžinti turtą Patikėtojui tokios būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

7.2.8. pagal Sutartį perduotą turtą traukti į apskaitą atskirai nuo Patikėtinio nuosavybės teise valdomo turto (jeigu tokiu disponuoja) ir kitokio patikėjimo teise turimo turto;

7.2.9. neperduoti pagal Sutartį gauto turto kitų asmenų nuosavybėn, jo neįkeisti ar kitaip nesuvaržyti daiktinių teisių į jį, negarantuoti, nelaiduoti ar kitu būdu juo neužtikrinti savo ir kitų asmenų prievolių vykdymo;

7.3. Patikėtinis privalo jam perduotą turtą naudoti užtikrinant komunalinių atliekų sraute susidarančių pakuočių bei popieriaus rūšiuojamojo surinkimo ir jų vežimo paslaugų teikimo organizavimą.

8. Kitos sąlygos – *(nėra).*

9. Trečiųjų asmenų teisės į turtą: *(nėra)*

10. Pranešimai:

10.1. Visi Sutartyje numatyti ar su jos vykdymu susiję arba su reikalavimų, kylančių iš Sutarties, gynimu civilinio proceso tvarka susiję pranešimai turi būti rašytiniai, siunčiami elektroniniu paštu ar registruotu paštu Sutartyje nurodytais Šalių adresais. Kiekviena Šalis turi teisę pasirinkti jai tinkamą pranešimo išsiuntimo būdą;

10.2. Jeigu pranešimas siunčiamas elektroniniu paštu, laikoma, kad jį Šalis gavo tą pačią dieną, kai jis buvo išsiųstas, jeigu išsiųstas darbo valandomis, arba kitą darbo dieną, jeigu pranešimas buvo išsiųstas ne darbo valandomis; jeigu pranešimas siunčiamas registruotu laišku, laikoma, kad jį adresatas gavo praėjus 5 dienoms nuo išsiuntimo;

10.3. Šalys apie pasikeitusius savo rekvizitus privalo raštu informuoti viena kitą ne vėliau kaip kitą darbo dieną nuo rekvizitų pasikeitimo dienos. Šalis, neįvykdžiusi šio įsipareigojimo, negali reikšti pretenzijų, kad negavo pranešimų, kad kita Šalis pažeidė Sutartį ir panašiai, jeigu kita Šalis atliko veiksmus pagal paskutinius jai žinomus kitos Šalies rekvizitus.

11. Visi ginčai tarp Šalių dėl Sutarties vykdymo sprendžiami konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį, ginčai, nesutarimai ar reikalavimai, kylantys iš Sutarties ar su ja susiję, sprendžiami įstatymų nustatyta tvarka.

1. **KITOS SUTARTIES SĄLYGOS**

12. Baigiamosios nuostatos:

12.1. jeigu viena iš Sutarties nuostatų pripažįstama negaliojančia, Šalys yra įpareigotos negaliojančią nuostatą pakeisti;

12.2. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių

12.3. Sutartis sudaryta 2 egzemplioriais, po vieną Patikėtojui ir Patikėtiniui. Abu Sutarties egzemplioriai turi vienodą teisinę galią.

PRIDEDAMA:

1. Sutarties 1 priedas, \_ lapų.
2. Rokiškio rajono savivaldybės tarybos 2022 m. vasario 23 d. sprendimo Nr. TS-\_\_ kopija, lapų.
3. Turto priėmimo-perdavimo aktas, \_ lapų
4. **ŠALIŲ REKVIZITAI**

|  |  |  |
| --- | --- | --- |
| Patikėtojas |  | Patikėtinis |
| Rokiškio rajono savivaldybė |  | UAB Panevėžio regiono atliekų tvarkymo centras |
| Kodas 111101681 |  | Kodas 300127004 |
| Respublikos g. 94, Rokiškis |  | Panevėžys, Beržų g. 3 |
| Tel. (8 458) 71 429 |  | Tel. (8 45) 432 199 |
| El. p. savivaldybe@post.rokiskis.lt  |  | El. p. info@pratc.lt |
| *(pareigos)**(vardas,pavardė)* |  | DirektoriusGintautas Ulys |
|  |  |  |
| *(parašas)* |  | *(parašas)* |
| 1. V.
 |  | 1. V.
 |